

 6 gode råd til Grøn Rejse

**1. Tydeliggør grundskolens i invitationen**Gør det nemt for grundskolelærerne at integrere Grøn Rejse i undervisningen ved at tydeliggøre, hvilke læringsmål klassen kan opnå ved at deltage, på den måde gør I det lettere at tilvælge jeres arrangement i et hav af muligheder.

**2. Inkluder en tekst til forældrene i invitationen til deltagerne**Forældre er en vigtig aktør i unges uddannelsesvalg, det kan derfor være en god ide at lave en tekst i invitationen, der er målrettet forældrene. Det kunne være praktiske informationer, invitation til forældrekaffe eller samtale med en studievejleder.

**3. Inddrag ambassadørkorpset**
Hvis I på skolen har et ambassadørkorps bestående af elever, der er klædt særligt på til at formidle om uddannelsen, kan disse med fordel inddrages. Deltagere på Grøn Rejse kan have begrænset kendskab til uddannelsen, så det er vigtigt, at ressourcepersonerne formår at præsentere uddannelsen på bedste vis, samtidig med at deltagerne kan spejle sig i dem. Find gode råd om ambassadørkorpset under rekruttering på vidensportalen.

**4. Gør aktiviteten sjov, spændende og inkluderende**Grøn Rejse er en mulighed for at efterlade et positivt indtryk af skolen og uddannelsen. Derfor er det vigtigt at deltagerne oplever at indholdet i aktiviteten både er varietet, sjovt og spændende, samtidig med at den favner alle og giver dem en god oplevelse.

**5. Hold den praktiske information om uddannelsen kort**Show, don’t tell! Giv deltagerne hands-on erfaringer med uddannelsen, i stedet for at fortælle dem om den. Hvis deltagernes interesse for uddannelsen vækkes, skal de nok søge de praktiske informationer.

**6. Lav en god opsamling/afslutning**Evaluer med deltagerne og spørg ind til hvad der har været sjovt, på den måde slutter I med noget positivt, som deltagerne husker. Fortæl dem hvor de kan finde skolen på sociale medier og hvor de kan finde praktiske informationer om uddannelsen.